ముంబై: సిక్కిం సెక్టార్లోని డోక్లాంలో చైనా, భారత్ మధ్య తలెత్తిన ప్రతిష్టంభనపై యోగా గురు రాందేవ్ బాబా ఘాటుగా స్పందించారు. కుక్క కాటుకు చెప్పుదెబ్బే సరైన సమాధానమని అన్నారు. చైనాకు శాంతిపై నమ్మకం లేదని, యుద్ధ పరిభాషనే అది ఇష్టపడుతోందని అన్నారు. ముంబైలో జరిగిన ప్రపంచ శాంతి, సామరస్య సదస్సులో రాందేవ్ బాబా తన సందేశాన్ని ఇచ్చారు. ఈ సదస్సులో ప్రముఖ టిబెట్ ఆధ్యాత్మిక వేత్త దలైలామా కూడా పాల్గొన్నారు. రాందేవ్ బాబా తన ప్రసంగంలో చైనా వైఖరిని ఎండగట్టారు. శాంతిపై చైనాకు నమ్మకం లేకపోవడం వల్లే ఈ రోజు దలైలామా ఇక్కడ ఉన్నారని, కుక్కకాటుకు చెప్పుదెబ్బ రీతిలో మనం వ్యవహరించాల్సి ఉంటుందని సూచించారు. యోగా పరిభాషలో మనం మాట్లాడుతుంటే చైనాకు తలకెక్కడం లేదన్నారు. యుద్ధమంటూ కలవరిస్తోందంటూ ఎద్దేవా చేశారు. యోగా భాష అర్ధం కాకుంటే చైనాకు అర్ధమైన యుద్ధ పరిభాషలోనే మనం సమాధానం చెప్పాల్సి ఉంటుందని రాందేవ్ బాబా అన్నారు. దలైలామా ఇటీవల డోక్లాం ప్రతిష్ఠంభనకు శాంతే పరిష్కారమని, ప్రజాస్వామ్యం పరిఢవిల్లినప్పుడే శాంతి సాధ్యమని చైనాను ఉద్దేశించి వ్యాఖ్యానించారు. పక్కపక్క దేశాలైన చైనా, భారత్ 'హిందీ చీనీ భాయ్ భాయ్' అన్న రీతిలో ఉండాలంటూ హితవు పలికారు.
mumbai: sikkim sectarloni doklaamlo chaina, bharat madhya talettina pratishtambhanapai yoga guru randev baba ghaatugaa spandinchaaru. kukka kaatuku cheppudebbe saraina samaadhaanamani annaru. chainaaku saantipai nammakam ledani, yuddha paribhashane adhi ishtapadutondani annaru. mumbailo jarigina prapancha saanti, saamarasya sadassulo randev baba tana sandesaanni icharu. ee sadassulo pramukha tibet aadhyaatmika vetta dalailama kuudaa paalgonnaaru. randev baba tana prasangamlo chaina vaikharini endagattaaru. saantipai chainaaku nammakam lekapovadam valle ee roju dalailama ikkada unnaarani, kukkakaatuku cheppudebba reetilo manam vyavaharinchaalsi untundani suuchimchaaru. yoga paribhaashalo manam matladutunte chainaaku talakekkadam ledannaru. yuddhamantu kalavaristondantu eddeva chesaru. yoga bhasha ardham kakunte chainaaku ardhamaina yuddha paribhaashalone manam samadhanam cheppalsi untundani randev baba annaru. dalailama iteevala doklam pratishtambhanaku saante parishkaaramani, prajaaswaamyam paridavillinappude saanti saadhyamani chainanu uddesinchi vyaakhyaaninchaaru. pakkapakka deshaalaina chaina, bharat 'hindi cheenee bhay bhay' anna reetilo undaalantuu hitavu palikaaru.